
Dirbtinės trąšos Žiemkenčiams 


Rugiai ir kviečiai sėjami įvairiose 
vietose. Bet dažniausiai jie sėjami į pū- 
dymus, po žaliosios trąšos arba po mi- 
šinių. Kai kuriose vietose dar jie sėjami 
ir po šakniavaisių ir bulvių. Geriausia 
vieta jiems būtų juodasis pūdymas, ži- 
noma, jeigu jis gerai įdirbamas ir įtrę- 
šiamas gyvulių mėšlu. Bet gerai dirba- 
mų juodų pūdymų retai kur galima 
užtikti. Todėl mūsų sąlygose negalima 
sakyti, kad juodas pūdymas yra geriau- 
sia vieta žiemkenčiams ir kad pūdymas 
nereikalingas mineralinių trąšų. Mūsų 
krašte juodi pūdymai dažniausiai yra 
blogai įtręšiami gyvulių mėšlu, be to, 
mėšlas išvežamas kiek pavėluotai. To- 
dėl žiemkenčiai rudenį negauna pakan- 
kamai jiems reikalingų maisto medžia- 
gų. Iš to bus aišku, kad ir juodi pūdy- 
dymai reikia būtinai patręšti minerali- 
nėmis trąšomis. 

Juodasis pūdymas dažniausiai laiko- 


` mas ten, Kur ūkininkai turi molingas, 
sunkesnio tipo dirvas. O tie ūkininkai, 
kurie turi smėlingas, lengvas dirvas, 


laiko žaliąjį pūdymą, 
lubinus žaliai trąšai. Kai lubinas gerai 
uždera, jis duoda daug žalios trąšos. 
Aparti lubino stiebai. su lapais greit pra- 
deda pūti ir įtręšia dirvą. Bet ir šiuo 
atveju dirva gali būti nepakankamai 
patręšta. Jeigu lubinas apariamas vėliau, 
prieš rugių sėją, tada jis laiku nesupūsta 
ir nepagamina tiek maisto medžiagų, 
kiek rugiams reikia. Todėl, jeigu lubi- 
nas kiek blogiau užderėjo arba jis už- 
derėjo gerai, bet apariamas beveik prieš 
pat rugių sėją, tai dirva reikia dar pa- 
tręšti mineralinėmis trąšomis. 

Labai dažnai žiemkenčiai sėjami po 
dobilų. Tai irgi labai gera vieta, ypač 
jeigu dobilai gerai uždera ir laikomi 
vienerius metus. Po gerų dobilų žemė 
esti švari, be piktžolių ir turtinga azotu. 
Tačiau jeigu dobilai uždera blogiau 
arba dobiliai laikomi dvejus metus ir 
dar su pašarinėmis žolėmis (su motieju- 

„kais, raigrasu ar kitomis), tai jau esti 
menkesnė, labiau išalinta ir piktžolėmis 
Užteršta. Pirmu atveju, kai sėjama po 
vienmečių gerai užderėjusių dobilų, dir- 
Vai reikalingos fFosforinės trąšos, nors 

Uotų naudą ir azotinės trąšos. O jau 
Po dvimečių ir blogiau  užderėjusių 
Vlenmečių, ypatingai po dvimečių su 
Varpinėmis žolėmis, būtinai reikalingos 
yra azotinės ir fosforinės mineralinės 
Trąšos, 
Pašariniai vikų avižų ir peliuškų mi- 


kuriame augina 


šiniai mūsų krašte retai kur tesėjami. 
Bet po šių mišinių visuomet esti gera 
vieta žiemkenčiams. Jie anksti nuvalo- 
mi nuo lauko, todėl turima nemaža 
laiko tinkamam žemės įdirbimui. Be to, 
peliuška ir vikai gerokai praturtina že- 
mę azotu. Tačiau ir po šių augalų rei- 
kia dirva patręšti mineralinėmis trąšo- 
mis, ypatingai tuo atveju, kai mišiniams 
nebuvo duodamas mėšlas. Net jeigu 
mišiniai ir buvo patręšti mėšlu, tai vis- 
tiek žiemkenčiams reikia duoti minera- 
linių trąšų, nes mišinyje  augusios avi- 
žos daug suvartojo azoto, o vikai ir pe- 
liuškos fosforo. 


Po žirnių, pupų, arkliapupių, vienų 
peliškų ir vikų arba seradėlės, jeigu 
šie augalai gerai užderėjo ir jeigu jie 
augo mėšlu tręštoje dirvoje, minerali- 
nių trąšą reikia visai nedaug, bet visgi 
reikia, ypač fosforinių. Kai šie augalai 
auginami nejtręštoje dirvoje arba kai 
jie ir įtręštoje dirvoje blogiau uždera, 
tada žienkenčiams reikia duoti ne tik- 
tai fosforinių, bet ir azotinių trąšų. 


Jeigu žiemkenčiai sėjami po bulvių 
ar šakniavaisių, tai dirva esti gana tur- 
tinga visomis maisto medžiagomis, nes 
šiems augalams mūsų ūkininkai dau- 
giausia duoda trąšų, mėšlo. Tačiau šie 
augalai gerokai iš žemės paima fosforo 
ir kalio. Dėl to ir po šių augalų sėja- 
miems žiemkenčiams yra reikalingos 
mineralinės trąšos, pirmiausia fosfori- 
nės, nes kalio varpiniai sugeba surasti 
ir labiau išalintoje žemėje. 

Blogiausia vieta žiemkenčiams yra 
po varpinių augalų, nes beveik visi var- 
piniai augalai vienodai išnaudoja dirvą. 
Po varpinių dirva esti išalinta, dažniau- 
siai piktžolėmis užteršta, supuolusi, 
Jeigu po jų vėl pasėjami varpiniai au- 
galai, tai dirva dar labiau išalinama, 
dar labiau užteršiama piktžolėmis ir 
dar labiau sugadinama dirvos struktūra. 
Dėl to po varpinių jau nereikėtų sėti 
žiemkenčių. 

Iš to matome, kad žiemkenčiams 
beveik visais atvejais yra reikalingos 
mineralinės trąšos. Mažiausiai jų reikia, 
kai žiemkenčiai sėjami j gerai įdirbtą 
juodą pūdymą. Bet vistiek ir šiuo atveju 
visgi reikia. Jeigu taip, tai dabar reikia 
išaiškinti, kokių dirbtinių trąšų žiem- 
kenčiams reikia duoti. Pirmiausia jiems 
reikia fosforinių ir azotinių. Šių trąšų 
reikia todėl, kad žiemkenčiai daugiau- 
sia jų paima. Be to, šiomis augalų 


maisto medžiagomis mūsų krašto diržo 
yra neturtingiausios. 

Kiek ir kokių trąšų reikia rugiams ir 
kviečiams, sunku atsakyti, nes prieš tai 
reikia Žinoti, kiek ir kokių maisto me- 
džiagų dirvoje paliko. Bet, bendrai 
imant, kaip jau anksčiau minėjome, po 
juodo pūdymo reikalingos yra fosfori- 
nės trąšos. * 

Iš jų geriausios yra superfosfatas 
arba tomamilčiai. Todėl, jeigu juodas 
pūdymas neblogai įtręštas, tai maišiu- 
kas (100 kg) superfosfato sunkesnėje 
ir tiek pat tomamilčių bei supertoma- 
milčių į 1 ha lengvesnėje dirvoje labai 
padės ir visuomet apsimokės išbarstyti. 
Jeigu juodas pūdymas blogiau įtręštas, 
tai jau bus reikalingos ir azotinės trą- 
šos. Šiuo atveju geriausiai tiks azot- 
niakuoti supertomamilčiai, kurių reikėtų 
duoti apie 150 ką į 1 ha. Po dobilų 
irgi tų pačių trąšų reikia duoti. Jeigu 
dobilai dvimečiai ir su varpinėmis žo- 
lėmis, tai šiuo atveju reikia duoti fos- 
forinių ir atskirai azotinių. Geriausiai 
būtų duoti superfosfatas (sunkesnėse) 
ir supertomamilčiai (Iengvesnėse) bei 
šie pastarieji į sunkesnes ir lengves- 
nes, o iš azotinių duoti azotniakas. Jo 
reikėtų dalis duoti rudenį, o kita dalis 
pavasarį, kai žiemkenčiai pradeda augti. 
Blogiausiu atveju reikėtų duoti azotnia- 
kuotos supertomasinos. Azotniako rei- 
kėtų duoti apie 100 kg rudenį ir apie 
50—80 kg pavasarį. 

Po mišinių pilnai užtektų azotnia- 
kuotos supertomasinos. Jos reikėtų 
duoti 110—200 kg į 1 ha. Tai būtų vi- 
dutiniškas dirvos įtręšimas. 

Sėjant žiemkenčius po varpinių, rei- 
kia duoti ir fosforinių ir azotinių. Tam 
tikslui į 1 ha reikėtų duoti apie 200 — 
250 kg azotniakuotos supertomasinos. 

Dabar ne vienam ūkininkui gali kilti 
klausimas, ar šiuo metu apsjmoka var- 
toti mineralinės trąšos. Ilgai nĖsvarsty- 
dami ir nekalbėdami turime pasakyti, 
kad tinkamai pavartotos trąšos apsimo- 
kėdavo ir tuo metu, kad žiemkenčių 
kainos buvo dvigubai pigesnės, negu 
dabar. Dėl to šiuo metu jos daug la- 
biau apsimoka vaitoti, daug daugiau 
duodama pelno, negu seniau. 

Bet ir šiuo metu, jeigu ūkininkas 
netiksliai jas pavartos, duos ten, kur 
jų nereikia, duos tas, kurių nereikia 
arba duos tiek, kiek nereikia, tai jos 
neapsimokės. Norint tiksliai pavartoti 
mineralines trąšas, reikia pirmiausia 
žinoti, kiek ir kokių trąšų paima geras 
derlius to augalo iš žemės, o iš antros 
pusės, kiek ir kokių trąšų žemėje gali 
būti. Tada bus galima žinoti, kiek 

ir kokių trąšų reikia duoti tam augalui, 
kad jis gerai užderėtų. Jeigu ūkininkas 
naudos dirbtines trąšas vaduodamasis 
šiuo dėsniu, tai trąšos jam visuomet 
atneš daug naudos. Šiuo dėsniu turi 
vaduotis ūkininkai ir dabar, tręšdami 


lauką žiemkenčiams. Šis dėsnis nėra 
sunkus. Ūkininkai, pav. „Ūkininko Ka- 
Įendoriuje“ gali rasti tikslius nurody- 
mus, kiek kokių trąšų paima, sunau- 
doja augimo metu paskiri augalai ir 
kokios trąšų normos taikomcs augalams, 


UKIŠKOS NAUJIENOS 


LIETUVOS VALSTYBĖJE 


Susitarimas dėl kovos su snu- 
kio ir nagų liga 


Kaip žinoma, Lenkijoje labai yra 
paplitusi snukio ir nagų ligə. Kadangi 
ji labai užkrečiama ir greit plinta, tai 
Lietuvos Valstybės valdžia, bijodama, 
kad ta liga nepakliūtų į.Lietuvą, pada- 
rė žygius, kad būtų galima žinoti, ko- 
kia linkme ši liga plinta ir kurioje 
vietoje reikia pastoti jai kelią. Dėl to 
Lietuvos valdžia sudarė atitinkamą susi- 
tarimą, pagal kurį galės kontroliuoti 
ligos eigą Lenkijoje. 

Svarbesni susitarimo punktai yra šie: 

1) Lenkijos centro veterinarijos įstai- 
ga Lietuvos Veterinarijos D-tui žinias 
apie snukio ir nagų ligą siuntinės per 
mėnesį 2 kartu, o Lietuva Lenkijai 
1 kartą. Iki šiol biuletenius Lietuva 
gaudavo nereguliariai ir pavėluotai, nes 
su atitinkamomis Lenkijos įstaigomis ne- 
buvo nuolatinio kontakto. O norint sėk- 
mingai su liga kovoti, svarbu žinoti, 
kiek ta liga išsiplėtusi pas kaimynus. 

2) Jei liga pasirodytų Lenkijoj nau- 
jose vietose ar Vilniaus - Trakų, Balsto- 
gės, Naugardėlio vaivadijose, o Lietuvoj 
apskrityse, prieinančiose prie adminis- 
tracijos linijos, centro įstaiga vienos 
valstybės tuojau turi pranešti kitos vals- 
tybės veterinarijos centro įstaigai. 

3) Jeigu liga pasirodytų prie admi- 
nistracijos linijos iš vienos ar kitos pu- 
sės, tai apskrities gydytojai tuojau siun- 
čia žinias savo valstybės atitinkamoms 
įstaigoms. Tokiu būdu žinios bus gau- 
namos dviem keliais. Abejotinais aisiti- 
kimais ir kilus įtarimui apie ligos pasi- 
rodymą pasienyje, abiejų valstybių aps- 
krities veterinarijos gydytojai susitaria, 
kaip tą įtarimą išaiškinti. 

Sėkmingesniam šio susitarimo vyk- 
dymui, pasienio vet. gydytojai tarp sa- 
vęs užmezga nuolatinį kontaktą ir ap- 
taria sunkio ir nagų ligą liečiančius 
reikalus, Santykius Lietuvos ir Lenkijos 
pasienio veterinarijos gydytojai bus pa- 
raginti tuojau užmegzti. 

Paplitus gandams, kad snukio ir 
nagų liga Lenkijoje artėja prie Lietu- 
vių sieros, buvo gyvas reikalas vykti 
į Lenkiją ir susitarti dėl žinių teikimo 
apie snukio ir nagų ligą. Lenkijoj irgi 
buvo pasklidę gandai, kad liga jau pa- 
sirodė ir Lietuvoje, užtat iš lenkų pu- 
sės mažajame pasienio susisiekime bu- 
vo imti taikyti įvairūs suvaržymai, kas 
labai apsunkino pasienio ūkininkus, ku- 
rių laukus kerta administracijos linija. 
Iš tikro ta liga Lietuvoje visai nepasi- 
rodė ir nėra įregistruota nė vieno snu- 
kio ir nagų ligos susirgimo. 


Dabar Veterinarijos dep-tas turės 
tikslius duomenis apieligos padėtį Len- 
kijoje ir pasienio susisiekimo suvaržy- 
mus taikys tik ten, kur bus pavojus. 


Perkūno darbai 


Liepos pabaigoje įvairiose Lietuvos 
vietose siautė smarkios audros, prida- 
rydamos nemažai žalos. Neliko aplenk- 
tos ir Alytaus apylinkės. Cia perkūnas 
pridarė ne tik žalos, bet žmones dar 
nustebino nepaprastomis. išdaigomis. 
Keisčiausias įvykis pasitaikė Daugų 
valsčiuje, Jančionių kaime. Šio kaimo 
gyventoja Rakauskienė, gerokai dirbusi 
ir pavargusi, sumanė pailsėti ir atsigulė 
ant krosnies. Tuo tarpu iš pietų atslin- 
ko nedidelis, bet smarkiai juodas, rau- 
svais pakraščiais debesys. Perkūnas 
dundėjo beveik be pertraukos. Rakau- 
skienė, žinodama, kad durys ir langai 
yra gerai uždaryti, snūduriavo visiškai 
ramiai. Tačiau po kelių minučių pasi- 
girdo trenksmas, tarytum būtų kas vie- 
nu kartu šoves iš šimto patrankų. Tuo 
pačiu laiku trobą nušvietė žaibas, ku- 
ris pasisuko krosnies pusėn, gulėjusią 
ant jos moterį sugriebė ir nusviedė į 
vidurį aslos, išvilkdamas ją iš drabu- 
žių. Šalia Rakauskienės murksojusi katė 
buvo išmesta į palubę ir atgal ant 
krosnies nukrito negyva, apanglėjusi. 
Nuo krosnies žaibas pasisuko prie Jo- 
vos, kurią suskaldė, o joje gulėjusiam 
mažamečiui berniukui tik apsvilino 
kaktą. Po to, jis švystelėjo į pakrosnį. 
Cia tupėjo višta, apskėtusi sparnais arti 
dvidešimties viščiukų, kurią ištiko toks 
pat likimas, kaip katę. Tačiau viščiukai 
paliko gyvi, net gi nepaliesti. Pagaliau 
žaibas, tarytum pristigęs darbo, spruko 
į pamatą ir čia dingo. Be tų išdaigų, 
jis troboje daugiau nepadarė jokios ža- 
los. Šis įvykis apylinkės gyventojų tar- 
pe sukėlė nepaprastą susidomėjimą. 
Tokio keisto perkūno siautimo ne- 
beprisimena net seniausi žmonės. 


Apynių auginimas 


Ligšiol alaus gamybai apyniai buvo 
įvežami iš užsienio ir už juos kasmet 
sumokama po kelis šimtus tūkstančių 
litų. Dabar, padidėjus alaus gamybai, 
keliamas reikalas apynius auginti Lie- 
tuvoje ir juos panaudoti vietoje užsie- 
nietiškų. Apyniams Lietuvoje auginti 
klimatinės sąlygos yra palankios. Iš 
apynių auginimo ūkininkai turėtų ne- 
maža naujų pajamų, nes apynių varto- 
tojais būtų alaus daryklos, kurios atitin- 
tinkamų įstaigų būtų įpareigotos nu- 
pirkti tam tikrą kiekį vietinių apynių. 


Pertvarkoma miltų gamyba Ir 
prekyba 


Nuo spalių 1 d. pradės veikti Kai- 
nų tvarkytojo įsakymas, kuriuo bus 
tvarkoma ruginių ir kvietinių miltų ga- 
myba ir prekyba. Šis įsakymas bus tai- 
komas tik gamybai tų miltų, kurie 
skiriami pardavimui prekybininkams, 
vartojami  valgykloms, kepykloms ir 
pan. įmonėms. Miltams, kuriuos malū- 
nuose gaminasi ūkininkai iš savo 
grūdų ir tuos miltus suvartoja savo 
reikalams, šis įsakymas netaikomas. 
Šiuo įsakymu siekiama suvienodinti 
miltų rūšiavimą, įdarymą ir žymėjimą. 
Nesant vienodų ir visiems privalomų 
rūšiavimo normų, prekyboje pardavinė- 
jami miltai būdavo gana skirtingos ko- 
kybės. Konkurenciniais sumetimais kai 
kurie malūnai tyčia žemindavo miltų 
kokybę. Dažnai pasitaikydavo, kad pir- 
kėjo nenusivokimas yra piktai išnaudo- 
jamas. Naujas Kainų tvarkytojo įsaky- 
mas nei rinkon nei gamybon miltų rū- 
šiavimo ir kokybės atžvilgiu esminių 
permainų nejneš. Ruginių miltų bus 
gaminama: dvi rūšys pikliavotų, viena 
rūšis sijotų (80°/a) ir viena rūšis papra- 
stų duonmilčių. Kvietinių miltų bus ga- 
minama: pikliavotų šešios rūšys (I—V 
ir kruopamilčiai), statmalinių — viena 
(ragaišiniai). Miltai prekybon išleidžia 
mi metaline plomba uždarytuose mai- 
šuose. Malūnai, kurie norės gaminti 
miltus prekybos reikalams, turės regi- 
struotis Kainų tv. įstaigoje. Už šio jsa- 
kymo nevykdymą gresia: miltų konfis- 
kavimas, piniginė bauda ligi 15.000 It. 
ir įmonės uždarymas. Be-to, nubaustų- 
jų pavardės ir nusikaltimai bus viešai 
skelbiami spaudoje. 


MŪSŲ KRAŠTE IR KITUR 
Nukentėję nuo audrų 


Mūsų kraštą beveik kasmet ištinka 
kokios nors nelaimės. Siemet kai ku- 
riose apylinkėse labai pakenkė vasaro- 
jui ilgai užtrukusios sausros, Po to, kai 
pradėjo oras gerėti ir javai taisytis, 
prasidėjo audros, kurios daugelyje vietų 
sunaikino pasėlius. Pagal apytikrius 
apskaičiavimus vien tiktai Vilniaus vai- 
vadijoje 50 tūkstančių šeimų turės ba- 
dauti, nes audros sunaikino visus jų 
augalus. Šie ūkininkai jau dabar krei- 
piasi į iždines, vaivadijon ir į kitas įstai- 
gas, kad gautų kokių nors lengvatų, kad 
kas nors jiems padėtų. Bet ar padės? 


Normuojamos javų kainos 


Nors Lenkijos gyventojai, ypač ūki- 
ninkai, pagal statistikos davinius, labai 
mažai valgo duonos, tačiau, esant vidu- 
tiniam derliui, kasmet gaunama apie 
500 — 800 tūkstančių tonų javų pertek- 
lius, kuris reikia eksportuoti. Bet ka- 
dangi užsienyje javų kainos labai pigios, 
tai eksportui javai supirkinėjami irgi 
pigiomis kainomis. Jeigu tas javų per- 
teklius neišvežamas užsienin, tai vidaus 
rinkoje jų atsiranda tiek daug, kad kai“ 
nos visai nukrenta, atpinga, ir javai net 
neapsimoka parduoti. Dėl to labai nu“ 
kenčia ūkininkai. Valdžia dažnai darė 

pastangas tas kainas pagerinti, duoda- 
ma eksportininkams premijas už kiek- 
vieną išeksportuotą kvintalą javų. Bet 
tie primokėjimai—premijos daug pinigų 
ištraukdavo iš iždo. Dabar valdžia daro 
pastangas sureguliuoti javų kainas, kad 
ūkininkai neturėtų nuostolių. Būtent, val- 
džia pasiūlė seimui priimti šio turinio 
parėdymą, kuris jau ir dabar vykdomas: 
1) duoti kreditus ūkininkams ir malūnų 
savininkams, paimant nuo jų kaip užsta- 
“tą augančius javus arba turimus sandė- 
lyje javus, 2) po rugiapiūtės tuojau ne- 
reikalauti nuo ūkininkų mokesčių, kad 
jie nebūtų priversti tuojau parduoti ja- 
vus, 3) valstybės pinigais pirkti javų 
perteklių ir juos magazinuoti. Taipgi ir 
kariuomenė savo reikalams pradės ja- 
vus supirkinėti tuojau po rugiapiūtės, 
4) eksportininkai nuo rugpiūčio 1 d. 
gaus tam tikras lengvatas, būtent, jiems 
bus grąžinti muitai, kuriuos sumokės 
siųsdami užsienin nupirktus javus. 

iomis priemonėmis valdžia tikisi 
sunormuoti javų kainas, tikisi, kad pa- 
vartojus šias priemones javų kainos 
bus pastovios, maždaug tokios, kokios 
dabar yra. Ryšium su tuo ūkininkai ra- 
ginami nesiskubinti parduoti javų, nes 
kainos būsiančios pastovios. 


Arkliai su antspaudomis 


Dar daugelis ūkininkų nepersirgo 
tvorų tvėrimo ir dažymo ligos, o jau tas 


pats Vidaus Reikalų Ministeris išleido 
naują visoms vaivadijoms parėdymą 
draudžianti kankinti arklius. Parėdyme, 
įsakoma policijos tarnautojams stebėti, 
neleisti, kad raiši (kurie šlubuoja), su- 
žeisti, ligoti arba dėl blogo šėrimo iškan- 
kinti išvarginti, liesi arkliai būtų kanki- 
nami, verčiami sunkiai dirbti. Jeigu po- 
licijos tarnautojai pastebėtų, kad anks- 
čiau minėtais arkliais kas nors sunkiai 
dirbtų, privalo apie tai tuojau pranešti ad- 
ministracinei valdžiai (storastijomis). 
Administracinė valdžia, gavusi policijos 
pranešimą, privalo tuojau uždrausti ar- 
klj vartoti darbui, kol jis bus pagydytas. 
Be to, policijai įsakyta, kad jeigu su- 
tiktų arklį, kuriuo dirbti negalima, ta- 
čiau dirbama, privalo tam arkliui atitin- 
kamai uždėti, užkabinus ant kaklo iš 
lako pagamintą ir ant lentelės ar tek- 
tūros pritvirtintą antspaudą. Tas ants- 
paudas privalo kabėti, kol arklys nebus 
tinkamas darbui. Administracinė apskri- 
ties valdžia privalo žiūrėti, kad antspau- 
duoti arkkliai būtų nenaudojami darbui. 
Ministeris tame pačiame parėdyme jsa- 
ko vaivadoms, kad jie savo parėdymais 
griežčiau pasielgtų su tais arklių savi- 
ninkais, kurie kankina arklius arba ku- 
rie dirba nesveikais arkliais, kad tuos 
savininkus smarkiau baustų. Zodžiu, ir 
vėl turime naujieną, kuri nevienam gali 
gerokai kaštuoti. 


Linų rovimas 


Linų rovimas ir jų apdirbimas yra 
taip pat svarbus, kaip ir linams žemės 
parinkimas, tinkamas jos išdirbimas, 
patręšimas, gera sėkla ir pasėlių prie- 
žūra. Nors ir geriausiai būtų išauginti 
linai, bet jei jie ne laiku nuraunami, 
netinkamai apdirbami, tai gero pluošto 
iš jų negaunama, Iš antros pusės, ir iš 
blogesnių linų, tinkamus laiku juos nu- 
rovus ir gerai apdirbus, dažnai galima 
gauti, palyginti, visai neblogą pluoštą. 

Mūsų klimato sąlygose linai užauga 
ir pribręsta per 80—100 dienų. Tas lai- 
kotarpis, žinoma, pareina nuo meteoro- 
loginių (oro) sąlygų ir nuo rovimo laiko, 
žiūrint, kurioje brendimo stadijoje linai 
raunami. 

Paprastai skiriamos trys linų bren- 
dimo stadijos: 1. Žalioji brendimo sta- 
dija, kurioje linai yra peržydėję, o gal- 
velės tik ką užsimezgusios. Sėmenys 
jose esti dar balti. 2. Geltonoji brendi- 
mo stadija, vadinama dar vaškine sta- 
dija, būna po 2—4 savaičių linams per- 
žydėjus. Tada galvelės būna visa suau- 
gusios; sėmenys pilni, žalsvi; lapeliai 
nuo 1/2—°/; linų stiebo nubyrėję. Visas 
linų laukas atrodo žalsvai geltonos 
spalvos. 3. Pilno subrendimo stadija — 
po 4 — 5 savaičių linams peržydėjus. 
Lapeliai nuo stiebų jau nukritę, galve- 
lės rudos spalvos, išdžiūvusios, barška. 
Jose sėmenys rudi, visai subrendę. 

Kurioje brendimo stadijoje geriausia 
linus rauti, pareina nuo to, ar norima 
gauti geresnę sėklą, ar geresnį pluoštą. 


Jeigu linai auginami vien pluoštui, 
tai geriausia rauti tik peržydėjusius 
ar dar žydinčius. Iš tokių linų gauna- 
mas plonas, švelnus, šilkinis pluoštas, 
kuris tinka ploniems dirbiniams. Zali 
linai raunami labai retai. Nors žali linai 
duoda švelnų ir ploną pluoštą, bet tas 
pluoštas yra nestiprus ir lengvas. Be to, 
pluošto gaunama daug mažiau, negu iš 
vėliau rautų. Galvelės jau esti susifor- 
mavusios, tačiau sėmenys visai balti. 
Tokie sėmenys netinka nei sėklai, nei 
aliejaus gamybai, nes sėkla dažniausiai 
nedygsta, arba jei kiek išdygste, tai 
iš jų suauga žemi, šakoti linai. Spau- 
džiant aliejų, gaunama jo labai maža 
ir jis greit genda. Tokių linų, žinoma, 
neverta ir karšti (šukuoti). Taigi žalių 
linų rauti nereikėtų: nors ir gaunamas 
geras jų pluoštas, bet jo esti maža, o 
sėklos beveik visai nebūna. 

Linams bręstant, pluoštas tvirtėja ir 
nebesiskiria j ploniausius pluoštelius. 
Pluošto išeiga ir tvirtėjimas auga, kol 
linai ir galvelės pagelsta ir lapeliai pra- 
deda byrėti. Tokiu būdu, raunant linus 
geltonoje brendimo stadijoje. gaunama 
ne tik tvirčiausio ir geros kokybės 
pluošto, bet ir daugiausia. Sėmenys jau 
esti normalaus didumo, nors dar žali, 
Džiovinant nurautus linus lauke arba 
nušukavus žalius ir galvena sužardžius 
į Žardus, jie subręsta. Tokie sėmenys 
tinka aliejaus gamybai ir sėklai. Vadi- 
nas, nurovus geltonojo brendimo stadi- 
joje linus, gaunama ir sėklos ir gero 


pluošto. Zinoma, sėkla būna kiek blo- 
gesnė, negu nurovus pilno subrendimo 
stadijoje, nes dalis sėklų iš vėliau per- 
žydėjusių žiedų esti susilpnėjusi ir 
smulkesnė. Sėklos daigumas šioje sta- 
dijoje esti jau visai normalus. 

Sėklai auginamus linus reikia rauti 
vėliau, nes iš tokių linų gaunama ge- 
resnė sėkla. Geriausia sėkla gaunama, 
raunant linus pilnai subrendusius, kada 
galvelės ir sėmenys esti parudę ir visi 
lapeliai nuo stiebų nukritę. Šioje sta- 
dijoje rautų linų pluoštas yra stambus, 
šiurkštus, ir jo gaunama mažiau, Tokių 
linų pagerėję sėmenys neapmoka pra- 
žuvusios pluošto dalies ir jo sumažėju- 
sios vertės, 

Mūsų krašte daugelyje vietų linai 
raunami pervėlai, kai jau esti visai su- 
brendė, Todėl ir pluoštas pagaminamas 
blogas. Kadangi už pluoštą moka bran- 
giau negu už sėmenis, todėl reikėtų 
linus rauti anksčiau. Daugiausia gero 
pluošto, taigi ir pajamų gaunama iš tų 
linų, kurie nuraunami, kada jie jau žal- 
svai gelsvi, o lapeliai nuo '/1—*/5 stie- 
bo jau nubyrėję. 

Tačiau yra priežasčių, kurioms vei- 
kiant linus rauti reikia daug anksčiau. 
Pav., linai prieš žydėjimą ar žydėjimo 
pradžioje išgula ir atrodo, kad neatsi- 
kels. Tada geriau juos anksčiau rauti, 
nes sugulę linai, esant šiltam ir drėg- 
nam orui, papūna. Tokių linų laiku ne- 
nurovus, gaunamas blogas pluoštas. 
Zinoma, tais atvejais geriausia rauti ža- 
lius linus ir neleisti jiems papūti. Be 
to, žaliojo brendimo stadijoje linus ga- 
lima būtų rauti, jei dėl jų pluošto plo- 
numo ir švelnumo būtų mokamos ge- 
ros kainos ir būtų labai gera paklausa. 

Nusprendus linus rauti, reikia turėti 
galvoje tai, kaip linai bus toliau apdir- 
bami: mirkomi ar klojėjami ir kada: 
rudenį ar kitą vasarą minėti darbai bus 
atliekami. Nusprendus mirkyti rudenį, 
reikia nusistatyti, ar bus mirkomi žali 
ar džiovinti linai. 

Rovimui dieną reikia pasirinkti, kiek 
galima, giedrią. Reikia vengti linus rauti 
drėgnus, nes surauti drėgni linai nevie- 
nodai džiūsta, kaista, greit pelėja, ir 
rovimo darbas esti ne toks spartus. 

Raunama paprastai rankomis. Lie- 
tuvos Valstybėje tam tikslui jau varto- 
jamos mašinos. Jei linai dėl nelygios 
žemės, nevienodo dirbimo ar dėl kito- 
kių priežasčių užauga nelygūs, tada 
raunant naudinga juos surūšiuoti: ma- 
žesnius atskirti nuo didesnių, stores- 
nius nuo plonesnių, išgulusius nuo ne- 
išgulusių. Iš mažesnių linų išeina trum- 
pesnis pluoštas. Nesurūšiavus- linų pa- 
aal ūgį, gaunamas nelygus pluoštas. 
Plonesni linai ilgiau mirkomi ir klojė- 
jami už storesnius. Todėl išrūšiuotus 
lauke linus reikia merkti, kloti ir vė- 
liau apdirbti atskirai. 

Raunant linus, piktžoles reikia pa- 
likti lauke nerautas, nes jos, surautos 
kartu su linais, pasunkina džiovinimą. 
Linai su piktžolėmis nevienodai išdžiū- 
sta ir vėliau nevienodai mirksta. Paga- 
liau, piktžolės apsunkina patį darbą. 
Surautus linus reikia lygiai sudėti šak- 
nimis, 

Jei linai bus mirkomi tą patį rudenį 
žali, tai, nurovus, jie tuoj, tą pačią ar 
kitą dieną, karšiami (šukuojami). Nu- 
karšiami peiliniais karštuvais, kai kur va. 
dinamais šukuočiais. 

Šukuojant linus, surautus į saujas, 
karštuvai pritvirtinami prie sienos; sauja 
laikoma rankose už drūtgalio, ir brau- 
kiamos linų viršūnės per karštuvus. 
Vienu ir kitu būdu galvelės nukaršia- 
mos gerai, tiktai darbas — lėtas. Kad 
karšimas būtų greitesnis, sukala 4— 6 
eiles peilių į rąstą, kurį suka valktu 
(maniežu). Darbininkai, laikydami ran- 
kose saujas, prileidžia jų viršūnes prie 
besisukančių peilių, kurie galveles nu- 
karšia. Tokiu būdu karšiant, kiek dau- 
giau kapojamos linų viršūnės, negu 
rankiniais karštuvais, tačiau darbas grei- 
tesnis. Nukarštas galvenas reikia tuojau 
džiovinti, sužardžius jas į žardus. Jeigu 
negalima tą pačią dieną sužardyti, tai 
reikia krūvas išsklaidyti, kad nesukai- 


stų, nes sukaitę sėmenys nustoja dai- 
gumo. 

Nušukuotus linų stiebus 
merkti. 


reikia tuoj 


Jei linai bus klojėjami arba mirko- 
mi kitą vasarą, tai nurautų linų saujos 
paklojamos čia pat linienoje ir palieka- 
mos 1—2 dienas apdžiūti. Po to ne- 
rišti arba surišti į mažas saujas linai 
sustatomi į šerelius galvenomis į viršų. 
Didelėse saujose linai nevienodai džiū- 
na. Ypač blogai džiūna per ryšius. Su- 
statyti linai išdžiūna per 10— 15 dienų. 
Išdžiūvusių linų galvelės nukuliamos 
kultuvėmis, kuliamomis mašinomis, spe- 
cialiomis linų galvelėms nutrinti maši- 
nomis, arba nušukuojamos virbaliniais 
karštuvais. Geriausia nukulti linų gal- 
veles specialiomis mašinomis, arba nu- 
šukuoti virbaliniais karštuvais. 


Nukultų linų stiebai mirkomi arba 
klojėjami. Apie tai parašysime vėliau, 


Arklių diegliai nuo pašaro 


Kaip rodo statistiniai daviniai, die- 
gliai yra dažniausia arklio vidaus liga. 
Arkliai, dėl savotiško jų virškinamųjų 
organų sudėjimo, dažniau suserga die- 
aliais, negu kiti gyvuliai. Mat, arklio 
stėmplė jeina j skrandį įkypai ir už- 
sispaudžia tam tikrais raumenimis, to- 
dėl arklys negali, vemdamas, pašalinti 
kenksmingo pašaro ar maisto pertek- 
liaus. Be to, žarnų didis ir galimi jų 
padėties pasikeitimai duoda galimybės 
susirinkti žarnose gausiam pašaro kie- 
kiui arba įvykti įvairiems labai kenks- 
mingiems žarnų užsisukimams. 


Dieglius sukelia įvairios priežastys, 
bet čia paminėsime tik apie dieglius 
nuo pašaro, kuriais dažnai. mūsų krašto 
erkliai ir suserga. 

Diegliai dėl persiėdimo. Šiais die- 
gliais suserga, kai arkliai persiėda, 
ypač sunkiai virškinamo ar sugedusio 
pašaro, kaip tai: nesusmulkintų miežių, 
rugių grūdų, kapojų, supuvusio, supe- 
lėjusio, smėliuoto pašaro Taip pat gali 
susirgti ir staigiai pašarą pakeitus. Seni 
arkliai arba su nesveikais dantimis, dėl 
blogo pašaro sukramtymo, taip pat gali 
susirgti diegliais. I 

Diegliais dėl persiėdimo sergąs ark- 
lys išpunta ir būna labai neramus: dai- 
rosi į šonus, kojomis trypia, kasa žemę, 
pakelia uodegą, lyg norėdamas mėšluo- 
tis, bet mėšlų mažai išmeta, krinta ant 
žemės, voliojosi, guli aukštininkas arba 
sėdi kaip šuo. Gyvulys prakaituoja, sun- 
kiai kvėpuoja, vaitoja, stengiasi vemti, 
retkarčiais išvemia pašaro skysčius per 
šnerves. Nuo staigaus kritimo ir skran- 
džio perpildymo kartais sprogsta dia- 


fragma arba skrandis, ir gyvulys 
gaišta. 
Gydant ligą, reikia pašalinti esan- 


čias užpakalinėje (tiesioje) žarnoje iš- 
matas ir daryti šalto vandens klizmas. 
Gyvulio pilvą ir užpakalinę kūno dalj 
apšlaksčius terpetinu, masažuoti šiaudų 


'mi. Kai kada liga užsitęsia 


grįžtėmis. | vidų galima 
pagal šį receptą: 

Pulv. aloes 30,0 

Sap. virid. q. s. 

M. f. bol. D. S. 

Arklį reikia vedžioti žingsniu. Be to, 
patartina kreiptis į veterinarijos gydy- 
toją, kuris gali pavartoti kitokius gydy- 
mo būdus ir gyvulį greičiau pagydyti. 

Diegliai dėl vidurių užkietėjimo 
Ligos priežastimi dažnai būna netvar- 
kingas šėrimas, t. y. gyvuliams duoda- 
mo pašaro netinkamas normavimas, pvz, 
staigus žalio pašaro pakeitimas sausu, 
nuolatinis šėrimas šiaudais, smulkiais 
kapojais, pelais, sumedėjusiais (perau- 
gusiais) dobilais, sėlenomis arba vidu- 
duriai užkietėja, kai mažai arkliu dir- 
bama. 

Pasitaiko, kad tik gimusiam kume- 
liukui viduriuose sukietėja mėšlas ir 
atsiranda dieglių priepuoliai. 

Pašaras viduriuose gali užsilaikyti ir 
pasireikšti diegliai ir tada, kai virškini- 
mo trakte (pilve) atsiranda akmenų, 
naujikų, žarnų susiaurėjimas, jų padė- 
ties pasikeitimas ir t. t. 

Pašarui sukietėjus viduriuose, ark- 
lys neėda, papunta, stengiasi šlapintis, 
bet negali, mėšluojasi retai; išmatos 
būna tamsių, kietų, nedidelių gabalėlių 
pavidalo. Pilvą klausant, girdėti visai 
silpni žarnų judesiai. Gyvulio diegliški 
skausmai kartais būna mažiau pastebi- 
kelias die- 
nas. Zarnų padėčiai pasikeitus, dieglių 
skausmai pasireiškia labai smarkiai, 

Dieglius dėl pašaro sukietėjimo vi- 
duriuose gydoma panašiai, kaip ir ank- 
sčiau minėtus, pašalinant iš užpakali- 
nės žarnos išmatas, darant šalto, mui- 
luoto vandens klizmas ir pilvą apšlaks- 
čius terpetinu, masažuojant šiaudų grįž- 
tėmis. | vidų duoti anksčiau minėtų 
vaistų, arba vandenyje ištirpinus. Natr. 
sulfur. 250 — 500 grm., ol. Ricin. iki 
500 grm. ir t.t. Po oda naudinga įleisti 


duoti vaistų 


žarnų judesius žadinančių vaistų. Arklį 
reikia vedžiot žingsniu. 

Žarnų padėties pasikeitimo dieglių 
gydymui tikrų ir gerų priemonių nėra. 
Patariama leisti gyvuliui voliotis, nes, 
besivoliojant, kartais gali žarnų padėtis 
atsitaisyti. Taip pat ir šiuo atveju rei- 
kia daryti dideles vandens klizmas. 

Jeigu pilve (žarnose) yra akmenų, 
naujikų, žarnų susiaurėjimas, dieglius 
pažinti sunku, todėl ir jų gydymas yra 
painus ir netikras. 

Kumeliuko diegliai, užkietėjus pir- 
mykščiam mėšlui, gydomi pirštu iš- 
krapštant išmatas iš užpakalinės žarnos 
ir darant šilto, muiluoto vandens klizmas. 

Dujiniai diegliai. Dujiniais diegliais 
gali susirgti arkliai, suėdę daug rūg- 
stančios, užkaitusios žolės, jaunų rau- 
donųjų dobilų, liucernos, vikų ir t.t. Rū- 
gimas ir dujų gamyba dar padidėja, kai 
po šėrimo gyvulys gauna gerti. Šia liga 
neretai suserga tie arkliai, kurie turi 
priekandą. Šiais diegliais susirgęs arklys 
smarkiai išpunta, apsunkintai kvėpuoja, 
prakaituoja, atrodo lyg išgązdintas, dai: 
rosi į savo pilvą, trypia kojomis, svy- 
ruoja. Išorinės gyvulio kūno gleivėtos 
plėvelės pasidaro tamsiai raudonai— 
mėlynos, paviršutinės venos esti pripil- 
dytos kraujo. 

Gydymo pagalba reikalinga skubi, 
nes liga yra labai staigi, gyvulys gali 
greitai nugaišti. Todėl kuo skubiausiai 
reikia kreiptis į veterinarijos gydytoją, 
kad padarytų pilvo pradūrimo operaciją 
dujoms išleisti. Kol veterinarijos gydyto- 
jas atvyks, arba lengvesniais ligos atsi- 
tikimais, patariama daryti šalto van- 
dens klizmas, pilvą masažuoti, dėti ant 
pilvo šaltus kompresus ir arklį vedžioti. 

Rūgimo fermentacijai (dujų gamy- 
bai) sustabdyti, į vidų galima arkliui 
duoti 10 —25 grm. kreolino su sėmenų 
gleivėmis. 


Bulių naudojimas darbui 


Kad galima būtų bulių ilgesnį laiką 
naudoti kergimui, reikia tam tikros jo 
priežiūros. Mūsų buliai trumpai naudo- 
jami veislei dėl jų sunkumo, nenoro 
kergti, piktumo ir giminingo veisimo. 

Sunkus bulius darosi, kai padeda- 
mas netinkamai šerti, o ypatingai tuki- 
nančiais pašarais. 

Nenori kergti riebūs, nuolatos tvarte 
laikomi, suliesėję, su peraugusiomis 
kanopomis, sergą kojų ligomis buliai, 

Buliaus piktumas pareina nuo dau- 
gelio priežasčių, pav., paveldėjimo, blo- 
gos priežiūros, labai gausaus šėrimo, 
leidžiant prie daugelio karvių ir kt. Bet 
vistik pati svarbiausia buliaus piktumo 
priežastis — blogas jauno buliuko au- 
ginimas. Jaunas bulius greit įpranta 
badytis ir pradeda darytis piktas. Piktą 
bulių reikia tinkamai prižiūrėti, skirti jo 
priežiūrai ramų ir protingą žmogų. 
Tinkamai su buliumi apsieinant, jis pa- 
miršta piktumą ir pasidaro ramesnis. 
Buliaus patalpos turi būti taip įrengtos, 
kad jo neerzintų arti stovį gyvuliai. 

Veisliniai buliai gali dirbti sunkes- 
nius ūkio darbus. Darbui pratinami jau 
jauni buliai, atsargiai juos kinkant 
į valkę, akėčias, roges ir kitus lengvus 
vežimus. Jauniems buliams negalima 
užkrauti daug darbų, nes jie gali leng- 
vai persidirbti. Senesni buliai darbui 
galima naudoti ilgesnį laiką -— 6—8 
val. per dieną. Darbo ilgumas priklauso 
nuo atliekamo darbo sunkumo, oro są- 
lygų ir kitų priežasčių. Karvės kergia: 


mos prieš darban einant ir tik po su- 
kergimo 2—3 val. pailsėjęs bulius gali- 
ma imti darban. Dėl karvių naudojimo 
darbui mūsų ūkiuose mažai pagalvoja- 
ma, bet tai rimtas darbui energijos 
šaltinis. Karvėms 2—3 val, darbas visai 
nesumažina produktingumo. Tik karvių 
darbui negalima naudoti tokiu įtempi- 
mu, kaip kad naudojami buliai. Karvės 
greičiau privargsta ir todėl, jeigu dar- 
be labai varginamos apsirgti gali. 


Avilių valymas vasarą 


Bitės yra didelės švaros mėgėjos; 
jos meta laukan mažiausią avilyje ras- 
tą šiukšlelę. Jei pasitaiko avilyje koks 
nors didesnis daiktas, kurio jos nepajė- 
gia išmesti laukan, o jis genda ir tuo 
gadina orą, tai jos jį aplipdo pikiu, 
Bitės niekuomet nepila medaus į neiš- 
valytą korio akutę.Ir motina deda savo 
kiaušinėlius tik į visiškai švarias akutes. 
Bitės, pačios valydamos sau avilį, eik- 
voja daug laiko, kurį galėtų sunaudoti 
medui nešti ir kitiems darbams. ` 

Tuose aviliuose, kur bitininkas savo 
rankos neprideda švarai palaikyti, bitės 
ištisomis savaitėmis yra užimtos valy- 
mu ir tvarkymu, ir daug darbų jos at- 
lieka su didelėmis pastangomis, nes be 
tvarkos ir švaros jos tiesiog negali gy- 
venti. Labai užterštus avilius bitės visai 
apleidžia. Bitininkui, kad ir labai užterš- 
tą avilį išvalyti, reikia sugaišti ne dau- 
giau, kaip '/- val. laiko. Jos tą laiką su- 
naudos, kaip minėjome, medui nešti, pe- 
rams auginti ir kitiems naudingiems 
darbams. 

Švariame avilyje greičiau ir geriau 
vyks šeimynos auginimas, nes bitės turės 
daugiau laiko prirengti motinai kiauši- 
nėliams dėti reikalingą akučių skaičių 
ir tuo jai nesutrukdys kiaušinėlių dėji- 
mo; medonešio laike bitės turės švarių 
akučių medui pilti. Be to, švara apsau- 
goja bites nuo įvairių ligų, pav. puvinio 
ir neduoda progos įsigalėti aviliuose 


tokiems bičių priešams, kaip peteliš- 
kėms. skruzdėms ir daugeliui kitų. 
Švara turi būti kiekvieno bitininko 
pagrindinė taisyklė. Tačiau daug kur 
yra atvirkščiai. Aviliai būna pusiau iš- 
valyti arba ir visai nevalyti, nes mano- 


ma, kad aeriau yra, jei bitės pačios 
tvarkosi. Geriau turėti mažiau bičių, 
bet laikyti jas švariai irə pavyzdingoje 
tvarkoje. Tuomet jos atneš daugiau 


pelno, kaip didelis, bet blogai prižiūri- 
mų ir nešvariai laikomų kelmų skaičius. 
Paprastai yra manoma, kad užtenka 
kelius kartus per vasarą pašluoti avilį, 
o kitkas reikalinga palikti pačioms bi- 
tėms susitvarkyti. Tik ypatingai rūpes- 
tingas bitininkas pagramdo ir nuvalo 
avilio sieneles ir apžiūri, ar nėra vora- 
tinklių. Bet ir to neužtenka. Reikia 
kiekvieną avilio dugną ir sieneles nu- 
gramdyti ir labai užterštas vietas išva- 
lyti drėgnu švariu skuduriuku. Apžiūrėti 
kiekvieną korio rėmelį ir stebėti ar nė- 
ra koriai supelėję nuo nepastovios tem- 
peratūros. Zodžiu, reikia per vasarą bi- 
tyną keletą kartų nuodugniai apžiūrėti 
ir išvalyti. Be to, reikia apžiūrėti, ar nė- 
ra išpuvusios avilio sienos ir ar ten ne- 
apsigyveno pelės. Taip pat svarbu, kad 
stogas nebūtų kiauras. Išpuvusių vietų 
negalima užkamšyti šiaudais bei paku- 
lomis, nes tada dar labiau ten apsigy- 
vens kenkėjai, bet atsargiai puvėsius 
išvalyti ir tą vietą užkalti lentele. 


Griovių priežiūra 


Iškasti grioviai, kaip ir kiekvienas 
kitas pastatas, reikalingi nuolatinės prie- 
žiūros. Neprižiūrimi jie neilgai laikosi 
ir neduoda tos naudos, kurios iš jų lau- 
kiama. 

Neprižiūrimas griovys greitu laiku 
užsineša smėliu ir dumblu, užauga žo- 
lēmis. Sumažėja vaga, užsikemša ir 
griovys negali suimti to kiekio vandens, 
kuris jį kasant, buvo numatytas. iškas- 
tus griovius privalo priežiūrėti patys 
Ūkininkai, nes geriausiai daiktą prižiūri 
jo savininkas. Deja, tinkama priežiūra 
Pasigirti negalima: iškasti grioviai palie- 
kami savo likimui, o paskui, kai jie nebe- 
suima didesnio potvinio vandens, daž- 
nlausiai kaltinami darbų vykdytojai. 

Griovių užslinkimo priežastys yra jvai- 


rios. Svarbesnes, dažniausiai pasitaikan- 
čias iš jų čia trumpai suminėsime. 

1. Žmonės ir gyvuliai, vaikščiodami 
vagų krantais, juos sumina ir tuo pa- 
didina šlaitų slinkimo pavojų. Taip pat 
negalima laikyti neišsklaidytos išmestos 
iš griovių žemės, nes ji padidina su- 
ardytą žemės pusiausvyrą ir pagreitina 
griovio vagos užvirtimą. 

2. Labai dažnai netvarkoje yra per- 
važiavimai per griovius. Tuo tikslu į 
vagą priverčiama žabų ir akmenų. Toje 
vietoje vanduo patvenkiamas, iškrinta 
nuosėdos; aukštutiniame bare vanduo 
pakyla. Potvynio metu toks griovys es- 
ti labai ardomas. 

3. Pėstieji taip pat sau palengvina 
perėjimą per vagas, primesdami į jas 


akmenų. Tai yra nesupratimo ar apsi- 
leidimo reiškiniai. Ūkininkas yra suin- 
teresuotas prižiūrėti jo žemėje esantį 
griovį. Tose vietose, kur yra takai, ne- 
reikia pagailėti jrengti paprasčiausius 
lieptus, nes žmonėms vaikščioti uždrau- 
sti sunku: visų vistiek nesužiūrėsi. 

4. Ganyklose griovius reikia atitver- 
ti, kad gyvuliai nenumindžiotų šlaitų. 
Negalima gyvulių girdyti bet kurioje 
vietoje, bet būtinai reikia įrengti girdy- 
klas; taip bus ir gyvuliams patogiau ir 
griovio vagai sveikiau. 

Kartą per metu vagos turi būti va- 
lomos. Per vienerius metus ant dugno 
nusėda dumblo, šiukšlių ir kiek susiga- 
dina krantai. Valyti reikia vienu laiku 
visoje vagoje nuo žiočių aukštyn. Va- 


loma tuo laiku, kai vagoje būna že- 
miausias vandens horizontas — vasa- 
rą. Gerai iškastame griovyje kas 100 


metrų ar dažniau vagos dugne palieka- 
ma sukalti kuolai arba skersiniai balke- 
liai. Tarpas tarp tų dugno žymių išva- 
lomas kryžiokų pagalba. Laikui bėgant 
vagos priželia. Per aukšta žolė kenkia 
kaip ir kiekvienas kitas užteršimas; to- 
dėl ją reikia iššienauti, Šienaujama vie- 
ną ar du kartus per metus, atsižvel- 
giant į prižėlimo dydį. Valant vieną 
kartą, geriausias laikas nuėmus atolą; o 
jei du kartu — tai pirmą kartą gegu- 
žės mėnesį. Mažas vagas iššienauti pa- 
kanka geležiniu grėbliu ar dalgiu. Kiek 
žemiau šienaujamos vietos, skersai va- 
gą, vandens aukštyje padedamas bel- 
kelis. Jis neduoda nupiautai žolei iš- 
sisklaidyti. Kartu reikia išnaikinti ir va- 
goje prižėlusius krūmus. 


Palikimo mokestis 


Kiekvienas apdairus judomojo ir ne- 
judomojo turto savininkas prieš mirtį 
privalo sutvarkyti savo šeimos reikalus, 
kad po mirties nebūtų nesusipratimų dėl 
turto paveldėjimo. Paprastai po tėvo 
mirties jo ūkį paveldi žmona, vaikai 
arba giminės. Tačiau būna atsitikimų, 
kad turtą paveldi visai svetimi asmens. 
Geriausias būdas nesusipratimams išven- 
gti besidalinant palikima — tai teisėtai 
surašytas testamentas. Testamente rei- 
kalinga nurodyti, kokia dalis judomojo 
ir nejudomojo turto paskiriama kiekvie- 
nam asmeniui. Atsitinka kartais, kad, 
pav., tėvas, turėdamas du sūnus, vienam 
jų užrašo testamente tam tikrą ūkio 
dalį, o likusią dalį paskiria visai sveti- 
mam asmeniui, antrąjį sūnų palikdamas 
be jokios dalies. Tokiais atvejais tas 
svetimas asmuo pagal 1957 m. liepos 
mėn. Vidaus Reikalų Ministerio parė- 
dymą per 12 mėn. nuo testamento ati- 
darymo privalo gauti vaivados leidimą, 
kad gali įgyti nuosavybėn testamente 
jam skirtą nejudomo turto dalį. 

Istaty mai tvarko ne tik patj palikimą, 
bet ir palikimo mokesčius. Palikimo 
mokesčio (podatek spadkowy) pagrindu 
imama testamente užrašyto palikimo 
vertė, įkainuojama tą dieną, kada testa- 
mentas buvo atidarytas. Pav., Petras 

Ištversime —laimėsime 


Gyvenimas laimės ir pasisekimo 
tvirtovės raktus atiduoda tik tiems, ku- 
rie moka ištverti. Laimi ne tie, kurie 
liūtais išeina, bet musėmis grįžta, o 
tie, kurie liūtais išeina ir liūtais drįžta. 
Vadinas, tie, kurie šoka prie darbo su 
didžiausiu įkarščiu, noru, bet, kiek pa- 
dirbėję, palūžta, meta savo darbą—nie- 
kad nelaimės. Jie yra musės, kurios 
temoka tik zirsti... Bet nepalūžti suti- 
kus nepasisekimus, kliūtis, ryžtis tame 
darbe ištverti, darbą palaužti —štai kas 
svarbu! Mes turime ištverti iki galo, 
nors tas darbas ir daug jėgų iš mūsų 
pareikalautų" Mes užsigrūdinsime, iš- 
ugdysime tvirtą, nepalaužiamą būdą. 
Nėra to blogo, kas neišeitų į gerą. Jei 
mes sutinkame nepasisekimų, tai turi- 
me jiems nugalėti ir priemonių — iš- 
tvermę. Daug blogiau būtų, jei pasise- 
kimas mus visur lydėtų. „Negera būtų 
upei, jei iš kiekvieno ikro užaugtų žu- 
vis, negera būtų sodui, jei kiekvienas 
žiedas užmegstų vaisių, negera ir labai 
negera būtų jaunuoliui, jei kiekvienas 
jo darbas neštų laimėjimą“ — sako di- 
dysis jaunimo auklėtojas. Budapešto 
universiteto profesorius, Tihamer Toth“- 
as. Tuomet mes pasidarytumėm lep- 
šiais, kurie neįstengtų atlaikyti menkiau- 
sio nepasisekimo. Tie jaunuoliai, kurie 
nori, kad jų rankose darbas degte su- 
degtų ir laimėjimas skriste atskristų, 
kurie čia dirba vieną darbą, čia griebia 
kitą, trečią, yra bevaliai “arba apakinti 
ankstyvesnių pasisekimų, Ir, jie nieko 
gero gyvenime nesukurs ir neatsieks, 
kol neįsisąmonins į šiuos Tihamer Toth'o 
žodžius: „Pasiekti aukštam tikslui ne- 
užtenka tik jaunatviško užsidegimo, Tam 
reikia dar ir ištvermės“. 

Gyvenime laimi ne greitieji, bet iš- 
tvermingieji. 

Laimi ne tie, kurie verkšlena nepa- 
sisekimais, kurie šimtus darbų dirba ir 
nė vieno nepadirba, šimtus knygų „skai- 
to“ ir nė vienos neperskaito, bet tie, 
kurie moka ir prisiverčia ištverti tol, 
kol galės pasakyti: baigiau! 


Ar skinti lapus 


Visi augalai turi lapus, kurie labai 
reikalingi. Lapais augalas kvėpuoja. 
Taigi lapai augalui yra plaučiai. Kai jie 
menki ar sužaloti, augalas negali tin- 
kamai kvėpuoti ir dėl to labai vargsta. 
Be to, lapuose gaminasi kai kurie au- 
galo produktai, būtent cukrus ir krak- 
molas. Šie produktai, pagaminti lapuo- 
se, sukraunami gumbuose (bulvės), 
šaknyse (morkos, burokai) arba vaisiuo- 
se (obuoliai, kriaušės). Taigi lapai dar 
yra fabrikas, kuris gamina cukrų ir 
krakmolą. Iš šitų produktų susideda visi 
vaišiai: bulvių gumbai, burokai, morkos 
ir t.t. Kai lapai menki arba kai jie su- 
naikinami, tai ir augalų vaisiai pasiga- 


mina menki, maži. Dėl to lapai yra la- 
bai svarbi augalo dalis. Jie reikalingi 
kiekvienam augalui. Ir dėl to lapų ne- 
galima raškyti, skinti. Negalima nuo bu- 
rokų laužti lapus, piauti nesuaugusių 
bulvių bulvienojus, raškyti sveikus ko- 
pūstų lapus ir t.t. Jeigu lapai bus lau- 
žomi, tai tada užaugs daug mažesni 
burokai, mažesnės bulvės, morkos, ko- 
pūstai susuks mažesnias galvas. Galima 
tiktai nurinkti tuos lapus, kurie esti nu- 
lūžę, padeda vysti, sugadinti kenkėjų. 
Sveikus lapus reikia palikti. 

Tačiau kai kurios daržovės derlin- 
goje žemėje arba lietingą ir šiltą vasa 
rą labai smarkiai auga į lapus, kas jau 
bloga. Kai smarkiai auqa į lapus, tada 
mažiau auga į šaknis. Pavyzdžiui, vėly- 
vesnių veislių bulvės, rudeniui atėjus, 
vis dar tebeauga į bulvienojus ir gali 
net nukentėti nuo pirmųjų šalnų, bet 
neaugina gumbų, nes visas maistas ten- 
ka bulvienojams. Derlingoje vietoje že- 
mėje svogūnai gausiai leidžia laiškus, 
sudarydami vos mažytes galvelės. Mor- 
kos, runkeliai derlingoje žemėje taip 
pat yra linkę augti į lapus nei į ša- 
knis. 

Pastebėjus, kad daržovės daugiau 
auga į lapus nei į šaknis, reikia būtinai 
sulaikyti jų augimą, palaužiant bei per- 
sukant į kitą pusę arba pervažiuojant 
lengvu volu. Palaužti lapai nenudžiūsta, 
o tik sustoja augę. Lapuose prisirinkusi 
maistingų medžiagų atsarga pradeda 
slinktis žemyn ir renkasi gumbuotose 
šaknyse bei svogūnuose. 

Nederlingoje žemėje ir sausros metu 
palauždami daržovių lapus, geresnio 
derliaus negausime ir dar, priešingai, 
derlius gali net sumažėti, nes silpni la- 
pai bei laiškai mažai turi maisto atsar- 
gos, kurią vėliau galėtų grąžinti gum- 
bams. 


Sėkliniai agurkai 


Kas nori užsiauginti sėklinių agurkų, 
tuo reikalu jau dabar turi susirūpinti. 
Sėkliniams agurkams reikia parinkti pa- 
čius stipriausius augalus ir palikti ant 
kiekvieno ne daugiau, kaip keturius 
vaisius. Sėklinius augalus reikia gerai 
tręšti ir laistyti. Kad nuo perdidelio 
drėgnumo sėkliniai vaisiai neimtų pūti, 
reikia po jais padėti sausų pušų ar 
eglių spyglių, kad jie gulėtų ant sauso 
patiesalo. Kai vaisiai suauga, tuojau 
skinti jų nereikia, bet laikyti, kol gerai 
prinoks. Nuskynus reikia dar kiek pa- 
laikyti, kad galutinai sunoktų. Tada sėk- 
las su minkštimu sudėti į vandenį ir 
plauti. Minkštimas vandenyje ištirps ir 
sėklos nuo jo atsiskirs. Geros, prinoku- 
sios sėklos nuguls, o blogos plaukios 
ant vandens. Sėklai palikti tik tuos 
agurkų grūdus, kurie skęsta. Iš vandens 
sėklas išėmus, reikia tuojau išdžiovinti 
ir per visą žiemą laikyti sausai, kad jos 
nesupelėtų arba nesupūtų. 


Dėžės sąšlavoms 


Pasidairus po mūsų sodybas, tenka 
pastebėti vėjo nešiojamų įvairių sąšlavų, 
popiergalių ir kitų nešvarumų, kurie ne 
tik gadina sodybos vaizdą, bet dar kenkia 
ir sveikatai. Mat, paprastai šei:nininkės, 
iššlavusios kambarius, sąšlavas išneša 
ir suverčia kar nors kieme. Tose sąšla- 
vose yra ne tik įvairių nešvarumų, bet 
su spiaudalais ir kitu būdu ten patenka 
ir ligų bakterijos, kurios, sąšlavoms iš- 
džiūvus, vėjo pakeliamos, ir padeda 
plisti ligoms. Be to, laisvai nešiojamos 
sąšlavos patenka į šulinius ir užteršia 
vandenį. Vasarą netvarkingai verčiamo- 
se sąšlavose labai veisiasi mūsų įky- 
riausi vabzdžiai — musės. Norint to iš- 
vengti, reikia tam tikslui pasidirbti iš 
iš lentų nemažą sandarią, kad musės 
nejlistų, su sandariu dangčiu dėžę. Dė- 
žė pastatoma kur nors nuošalesnėje 
vietoje ir į ją verčiamos įvairios sąšla- 
vos bei virtuvės atmatos. Kada dėžė 
prisirenka pilna sąšlavų, sąšlavos nuve- 
žamos j komposto krūvą ar tvartą ir vėl 
dėžė pastatoma į senąją vietą. 


Reikalingos spiaudyklės 


Mūsų krašte tebėra įsigalėjęs pa- 
protys spiaudyti ant grindų. Daugiau- 
siai spiaudo senesnieji ir licoti žmonės. 

Toks švaros nesilaikymas ne tik kad 
daro negražų įspūdį, bet duoda progos 
plisti įvairioms ligoms. Ligoto žmogaus 
seilėse yra daug tos ligos bakterijų. 
Todėl, jam nusispiovus ant grindų ir sei- 
lėms ir skrepliams sudžiūvus, bakteri- 
jos pakyla aukštyn. Mes kvėpuodami 
jas įtraukiame į plaučius ir tokiu būdu 
galime apsikrėsti įvairiomis ligomis, 

Mūsų pareiga su tuo blogumu ko- 
voti. Turėdami laisvesnio laiko, pasi- 
dirbkime spiaudykles ir pastatykime 
kiekviename kambaryje. Paprasta me- 
dinė dėžutė, pripilta drėgno smėlio, ir 
bus gera spiaudyklė. Smėlis turi būti 
nuolat drėgnas ir dažnai keičiamas. 
Spiaudyklių smėlį keičiant, reikia jį bū- 
tinai lauke pakasti, o negalima jo pa- 
mesti lauke palaidžiai. 


Tepalai batams ir kitiems 
odiniams daiktams 


1 receptas. | špižinį puodą įdėti 
50 dalių riebalų, o jiems išsileidus—15 


„dalių žuvų taukų. Gerai pavirinus, įpilti 


5 dalis sieros rūgšties (perkama vai- 
stinėse arba vaistų sandėliuose), 10 da- 
lių sijotų suodžių ir 20 dalių virtų bul- 
vių arba bulvinio krakmolo. Gerokai 
pavirinus, puodas nuo ugnies nukelia- 
mas. - 
2-ias receptas. | puodą supilti 
25 dalis terpentino ir 10 dalių vaško. 
Truputį pasildžius, į tą patį indą įpilti 
2 dalis žuvų taukų. Virti tol, kol visos 
medžiagos tarp savęs susimaišys. 

Ats. Bičiuliui. Pagal įsipareiga- 
vimų kodekso (kodeks zobowiązań) 399 
str., jeigu išnuomotos žemės savininkas 
tą žemę pardavė, tai pirkėjas tuo pa- 
čiu prisiima visas pareigas, kurias tu- 
rėjo pardavėjas. Iš to išeitų, kad dabar- 


tinis žemės savininkas turi pripažinti 
tamstos nuomos sutartis ir leisti tam- 
stai ta žeme naudotis per vienerius 


metus. Nors to kodekso 494 str. ir rei- 
kalauja, kad nuomos sutartys, sudary- 
tos daugiau kaip vieneriems metams, 
būtų raštu surašytos, bet neturi sank- 
cijos, kad žodžiu sudarytos sutartys yra 
be reikšmės, todėl, remiantis 110 str. 
galima įrodinėti liudininkais, ir tamstos 
sutartis galioja. Todėl gali tamsta dar 
vienerius metus ta žeme naudotis. 
Jeigu tačiau tamsta pats daugiau ne- 
nori ta žeme naudotis, o norėtumei, 
kad savininkas grąžintų užmokėtą už 
vienerius metus nuomą, tai savininkas, 
remiantis neteisėtu praturtėjimu, turi 
nuomą grąžinti. Pasėlio ir atlyginimo 
už žemės išdirbimą tik tada galite rei- 
kalauti, jeigu, imant žemę nuomon, tų 
pasėlių ir arimų nebuvo. Yra dėsnis, 
kad nuomininkas turi palikti visą ūkį 
tokiame stovyje, kokiame paėmė, pra- 
dėdamas nuomavimą. 


Ats. „V“. Jeigu policija panaikino 
tardymą ir bylos nepersiuntė teismui, 
o jūsų nuomone ratus pavogė ne kas 
kitas, kaip tik tas Žmogus, tai kreipki- 
tes patys pas prokurorą. Pas prokurorą 
galima skundą paduoti žodžiu arba 
raštu, ir prašyti, kad iš naujo pradėtų 
kvotą. Geriausiai, surašykite visus da- 
vinius ir paštu nusiųskite prokurorui. 
Reikia tačiau būti atsargiam ir siųsti 
skundą tik tuomet, kai yra tikri 
daviniai, kad ratus pavogė ne kas ki- 
tas, kaip tik tas žmogus, nes priešingu 
atveju ir su sąžine būsite netvarkoje ne- 
kaltą žmogų apskundę ir dėl neteisingo 
skundo galite būti baudžiami, Kad tam- 
stos išvardintas žmogus jau prieš tai 
buvo kelius kartus už vagystes baustas, 
tai tas dar nereiškia, kad jis, o ne kas 
kitas galėjo jūsų ratus pavogti. 


Ats. Juzei. Kadangi tamstos duktė 
yra nevedusių tėvų duktė, tai ji negali 
turėti tėvo pavardės, jai priklauso tam- 
stos pavardė. Tamstai nepriklauso išlai- 
kymas, bet dukters išlaikymui gali tam- 
sta iš tėvo reikalauti lėšų. Teismas pa- 
prastai priteisia tokiu atveju vaiko iš- 
laikymą iki 18 metų amžiaus. Kiek 
teismas priteis vaiko išlaikymui mėne- 
siui, negalime atspėti, nes tai yra laisva 
teismo nuožiūra. Paprastai teismas at- 
sižvelgs, ar pasiturinti esate tamsta ir 
dukters tėvas. Be teismo šioje byloje 
negalima apseiti. Svarbu įrodyti, kad 
tas, o ne kas kitas yra dukters tėvas. 
Tai galima įrodyti tik liudininkais. 

Ats. Mikui. Jeigu tamsta jautiesi 
nuskriaustas, tai gali reikalauti iš kai- 
myno, kad rubežių naujai ištiestų, nes 
kiekvienas žemės savininkas turi teisę 

žinoti savo laukų rubežius. Jeigu rube- 
žius visai išnykęs, tai galima priversti 
kaimyną, kad sutiktų naujai pasidalyti. 
Kaimynui nesutinkant geruoju pasida- 
lyti, reikia priversti jį per teismą. Dėl 
žemės rubežių ginčus geriausiai spręsti 
trečiųjų teismu, nes to pačio sodžiaus 
ūkininkai, nusimanydami apie paskirus 
rubežius, tiksliau ir teisingiau bylą iš- 
spręs. Pasidalinimo ir rubežiaus nusta- 
tymo išlaidas turėsi tamsta sumokėti, 
o tik paskui teismas priteis, kad pusę 
jų kaimynas tamstai grąžintų. 

Ats. Vyrui: Žiūrėkite „Ūkininko“ 
4 Nr. Atsakymas Švaicarui tinka ir 
jūsų klausimui. 

KI. Ištėkėjau' prieš 20 metų. Mano 
dalis liko prie brolio. Raštu savo dalies 
neišsižadėjau. emė buvo mūsų moti- 
nos, Ar galėčiau dabar ieškoti iš brolio 
savo dalies? Nepatenkinta. 


Ats. Neparašėt, kada mirė motina, 
ar prieš ar po tamstos ištekėjimo: Nes- 
varbu, kada tamsta ištekėjai, bet svar- 
bu, kada mirė motina. Jeigu nuo moti- 
nos mirties suėjo daugiai kaip 10 metų 
ir per tą laiką tamsta nieko nedarei, 
kad gautum motinos palikimo dalį, tai 
jau yra isisenėjimas. Jeigu dar nėra 
10 metų, tai paduok brolį teisman. Pra- 
šymą reikėtų duoti i apygardos teismą. 
Jeigu nėra įsisenėjimo, tai tamstai pri- 
klausys pusė viso palikimo. 

Atsakymas Balandžiui. 1) Pa- 
gal įstatymus, visi daiktai, paimti iš 
žmogaus jo kaltei įrodyti, turi būti grą- 
žinti, jeigu administracinė valdžia ar 
teismas įsitikina, kad žmogus yra ne- 
kaltas, o paimti daiktai kaltės neįrodo. 
Todėl policija, jeigu nesudarė tamstai 
baudžiamos bylos, visas knygas turi 
grąžinti, Pasiteiraukite policijoje ir sto= 
rastijoje, ar nėra sudarytos už tas kny- 
gas bylos. Jeigu bylos nėra, tai parei- 
kalaukite, kad knygas gražintų. Kai 
negrąžins, paduokite skundą į vaiva- 
diją, o paskui į Vyriausiąjį Administra- 
cinj Tribunolą (Najwyższy Trybunał Ad- 
ministracyjny). Išlaidų nereikia bijoti, 
nes, išlošus bylą, išlaidas padengs val- 
stybės iždas. Prie skundo reikia pri- 
jungti paimtų knygų pakvitavimo nuo- 
rašą. Prašymą reikia siųsti apdraustu 
laišku. Kai siųsite į vaivadiją, adresuo- 
kite „do Urzedu Starostwa Powiatowe- 
go W...“ 2) Dėl pavardžių keitimo ne- 
parašėte, ar valsčiaus valdyba keičia 
jūsų pavardę tik savo. knygose, ar ir 
jūsų dokumentuose. Be to, nežinia, ar 
tai daro storastijos įgaliota ar savo 
nuožiūra. Jeigu tai daro savo nuožiūra, 
tai duokite skundą į storastiją, o jeigu 
su storastijos Žinia, tai į vaivadiją. Prie 
skundo prijunkite savo, tėvo, ir, jeigu 
galit gauti, protėvio (senelio) gimimo 
metrikus. Sioje byloje negalima vals- 
čiui nusileisti. Jeigu tėvas ir senelis 
buvo Gudelaičiai, tai be tamstos suti- 
kimo nieks negali tamstos pavardę pa- 
keisti į „Gudel“. Nėra tokio įstatymo, 

remiantis kuriuo galima būtų prievarta pa- 
keisti kam nors pavardę. Jeigu valsčius 
nesutinka atitaisyti tamstos pavardės, 
tai tegul duoda raštu pažymėjimą, kad 
nuo to laiko jūsų pavardė bus Gudel, 
o, be to, paiškina, per kiek laiko ir pas 
ką turite teisę -skųstis. Tai paaiškinti 
valsčius turi pareigą. 

3) Jeigu teismo išlaidos yra kilu- 
sios dėl civilinės bylos, tai jų reikalau- 
ja ne valsčiaus sekvestratorius, bet teis- 
mo antstolis (komornik sądowy). Kitu 
atveju sekvestratorius gali užimti išei- 
ginius rubus. Neima tik patalinės, bal- 
tinių ir kasdien reikalingų rūbų, o, be 
to, reikalingiausio gyvo ir negyvo ūkio 
inventoriaus, 


Ats. Ąžuolui. Civilinėje byloje 
abejų šalių teismo ir ginimo išlaidas 
moka tas, kas bylą pralošia. Kadangi 
tamsta tik iš dalies bylą pralaimėjai, 
tai teismas išlaidų nei vienai nei kitai 
šaliai negalėjo priteisti, kas kiek išleido, 
tem nieks jų negrąžins. Jeigu teismas 
pasielgė kitaip, tai padarė netikslumą 
ir neteisėtumą, kas sudaro pakankamą 
pagrindą duoti kasacinį skundą. Kaip 
atrodo, tamsta buvai pasisamdęs advo- 
katą, tad kreipkis pas jį, tegul duoda 
kasaciją, jeigu dar nesuėjo terminas ir 
teismo sprendimas neįsigaliojo. 


Ats. K—s. Prievarta žmogų izo- 
liuoti galima tik tuo atveju, jeigu jis ser- 
ga įstatyme numatyta liga, pvz., raupais, 
tifu, epidemine liga ir t.t. Vėžio liga 
įstatyme numatyta. Jeigu tas ligonis 
gyventų tamstos name, tai galima būtų 
jį iškelti, bet kai jis gyvena savo na- 
me, o tamsta esi tik jo liokatorium, tai 
neturit teisės reikalauti, kad jis išsikeltų. 
Galite tiktai patys išsikelti ir, jeigu esat 
iš anksto sumokėję nuomą, tai reika- 
lauti, kad jis tuos pinigus grąžintų. Jei- 
gu jis yra labai neturtingas, o norėtų gy- 
dytis, tai tegul paduoda prašymą į vals- 
čių, kad duotų jam raštą (skierowanie), 
su kuriuo galėtų kreiptis į apskrities 
ligoninę ir kad ten jį gydytų veltui, 
o visas išlaidas padengtų valsčius. Tai 
padaryti valsčius turi ne iš malonės, 
bet iš pareigos. Kad valsčius neatsisa- 
kytų duoti tokį raštą, tegu! ligonis krei- 
piasi privačiai pas gydytoją, kuris nu- 
statys, kokia jo liga, ir remiantis tuo 
reikia kreiptis į valsčių. 


Ats. Adolpui Č. Žemės mokesčius 
privalo mokėti kiekvienas jos savinin- 
kas, Jeigu savininkas nesumoka geruoju, 
tai valdžia gali prievarta jų reikalauti 
ir net žemę parduoti iš licitacijos (var- 
žytinų). Iš to išeina, kad ir tamsta turi 
sumokėti užsilikusius nuo trijų metų 
mokesčius, nes teismo sprendimu esi 
pripažintas tikru tos žemės savininku. 
Jeigu buvęs žemės valdytojas naudojasi 
žeme neteisėtai, savavališkai, tai tams- 
ta, sumokėjęs tuos mokesčius, gali rei- 
kalauti iš jo, kad išlygintų visas skriau- 
das, kurias turėjai dėl to, kad jis valdė 
tą ūkį. > 

Palikimo mokestis 


mirdamas, paliko savo sūnui Jonui 
10 ha žemės ūkį su judomuoju ir 
nejudomuoju turtu. Šio ūkio vertė 
tėvui mirus buvo 10 tūkstančių auks., 
bet po 5 mên., kada buvo atidarytas 
testamentas, jo vertė siekė tik 8 tūkst, 
auks. Toji 8 tūkst. auks. palikimo vertė 
bus pagrindu palikimo mokesčiui nus- 
tatyti. Palikimo mokėstis apskaitomas 
nuo tikros daikto vertės, t. y., atskaičius 
nuo palikimo vertės visas išlaidas, kaip 
skolas, laidojimo išlaidas, paminklo 
vertė ir t.t. 

Paprastai testatorius privalo smul- 
kiai nurodyti testamente visas skolas 
ir išlaidas, kurias gyvendamas buvo pa- 
daręs. Jeigu palikimo vertė mokesčių 
įstaigos nuomone neatitinka tikrenybę, 
tada įstaiga gali savo nuožiūra įvertinti 
palikimą ir pranešti apie tai palikimo 
paveldėtojui. 

Kada palikimo negalima padalyti 
tarp paskirių asmenų, palikimo mokesti 
privalo visi palikimo paveldėtojai su- 
mokėti solidariai. Palikimo mokesčio 
didumas pareina nuo palikimo vertės ir 
nuo giminystės ryšių. Palikimo mokės- 
tis yra progresyvus, t. y. juo didesnė 
palikimo vertė, juo didesnis ir palikimo 
mokestis. Palikimo mokesčių įstatymai 
numato 12 klasių palikimo vertės ir 5 
klases giminystės ryšius. Jeigu palikimą 
10 tūkst. auks. vertės paveldi žmona 
arba vaikai — nuo mokesčio paliuosoja- 
mi, Jeigu 3000 auks. vertės palikimą 
paveldi kiti asmens—giminės, tai paliki- 
mo mokesčio irgi nemoka. Be to, laisvi 
nuo palikimo mokesčio: kambario įren- 
gimas, drabužiai, darbo įrankiai, reika- 
lingi ūkiui ir kiti daiktai, jeigu jų vertė 
neviršyja 2'/- tūkst. auks. 

Palikimo mokesčius skiria ir renka 
iždinės. Mokėti reikia per 1 mėn. nuo 
iždinės pranešimo. Nesumokėjus mo- 
kesčio laiku, imamas 1°/ bausmės per 
mėnesį. j. m. 


Klausimai ir atsakymai 


Ki. Kaip ir kur gauti leidimas plyt- 
nyčiai įsteigti, kaip ji itaisyti, koks turi 
„būti molis? Betkoks. 


+Ats. Leidimo plytnyčiai įsteigti vi- 
sai nereikia. Kai plytnyčia bus įtaisyta 
ir įrengta, reikia apie tai pranešti sto- 
rastijai, Ji atsiųs savo atstovą apžiūrėti, 
ar įrengimai yra tinkami, ar negresia 
pavojus dirbantiems joje darbininkams 
bei gyvuliams, ar negresia arti esa- 
miems trobesiams bei žmonėms. Kai 
storastijos atstovas pripažins dirbtuvę 
tinkamą, tada galima bus pradėti dar- 
bas. Žinoma, reikės turėti pramonės 
liudymą. Apie dirbtuvės įrengimą para- 
šysirne vėliau. Degtos molio plytos ga- 
minamos iš vidutinio riebumo molio su 
maža smėlio priemaiša. Plytoms gaminti 
tinkamas molis skatomas tas, kuriame 
visai nėra kalkių, gipso akmenėlių ir 
kitokių priernaišų. Kai esti kalkinių ak- 


menėlių, tai plytas išdegus ir vartojant, 
kalkės, susidūrusios su drėgme, gesi- 
nasi ir suplėšo plytą. Nuo gipso plytos 
irgi silpnėja, subyra. Norint pažinti, ar 
molis yra tinkamas plytoms gaminti, 
pirmiausia reikia ištirti jo riebumą. 
Jeigu, trinant tarp pirštų molio gaba- 
liuką, jaučiamas riebumas arba per- 
piauto peiliu molio gabaliuko paviršius 
blizga, tai tas molis skaitomas riebus. 
Trinant tarp pirštų lieso molio gabaliu- 
ką, juntamas šiurkštumas, o toks per- 
piautas molio gabaliukas visai neblizgės. 
Be to, iš tiriamo molio reikia padaryti 
plyteles ir išdžiovinti sausame ore arba 
kambaryje. Riebaus molio plytelės, kai 
jos išdžius, suplaišios plačiais plyšiais, 
vidutinio riebumo suplaišios siaurais 
plyšiais, o lieso molio plytelėse plyšių 
visai nebus. Kiek molis turi priemaišų, 
nustatoma tokiu būdu: Sauso molio ga- 
baliukas įdedamas į stiklinę, užpilamas 
vandeniu, paskui gerai suplakamas, kad 
molis vandenyje visai išsileistų ir po to 
stiklinė pastatoma, kad vanduo ir drum- 
zlės nusistotų. Apatinė nuosėdų dalis 
ir parodys, kiek molyje yra priemaišų. 
Jei piemaišos (apatinis sluoksnis) nesu- 
daro daugiau, kaip '/; dalies visų nuo- 
sėdų, tai molis skaitomas riebus. Jis 
plytoms gaminti netinka. Jeigu priemai- 
šos (apatinis sluoksnis) sudaro 1/5 visų 
nuosėdų, tai molis skaitomas vidutiniš- 
kai riebus ir degtoms plytoms gaminti 
yra tinkamas. O jeigu tų priemaišų 
daugiau negu "3, tai molis skaitomas 
liesas ir plytoms gaminti netinka, 

Norint steigti plytų dirbtuvę, reikėtų 
pirmiau plytinėje pasipraktikuoti. Jeigu 
apylinkėje nėra gerų plytinių, galima 
būtų praktika surasti plytinėse prie 
Vilniaus, kur jų yra nemaža. Tuo tikslu 
reikėtų pasitarti asmeniškai. Literatūros 
iš šios srities šiek tiek yra. Ją patikri- 
nę, vėliau nurodysime kai kuriuos vai- 
kaliukus- 


KI. Kaip pasielgti, kad galima būtų 
rinkti, supirkinėti ir į tinkamą įmonę 
parduoti vaistažoles, be to, grybus, uo- 
gas, vašką? 

Betkoks. 

Ats. Pirmiausia reikia Žinoti, ko- 
kios vaistažolės perkamos, kaip jos ir 
kada renkamos, kaip džiovinamas, pa- 
kuojamos. Mūsų krašte laukuose ir miš- 
kuose auga apie 20 augalų, kurie pri- 
skiriami prie vaistinių žolių, kurie per- 
kami. Be to, apie 7 augalai galima au- 
ginti daržuose ir parduoti kaip vaistažo- 
les. Prie pirmųjų priskiriama: 

1) bezas—išdžiovinti žiedai — 1 kg 
kaštuoja (išdžiovintų) 1!/;—2 auks, 2) 
rugiagėlės (vasilkai)—mėlyni vamzdelių 
pavidalo išdžiovinti žiedai —2'/;—3 auks. 
už 1 kg, 3) apynių žiedai, kai jau turi 
geltonai pilkus miltelius; sausų žiedų 
1 kg—0,80--1,20 auks., o miltelių 1 kg 
—10 auks., 4) mėlynės—uogos, išdžio- 
vintų 1 ką kaštuoja 0,70 — 0,80 auks., 
5) ėglio uogos — prinokusios, išdžiovintų 
1 kg—10—15 skat., 6) pakalnutės (kon- 
valijos) žiedai, išdžiovinti, 1 kg kaštuo- 
ja 8—10 auks., 7) šaltekšnio žievė, iš- 
džiovinta —1 kg—10—16 sk, 8) liepos 

žiedai —1,20—1,4 auks. už1 ką, 9)avie- 
čių uogos, išdžiovintos—2- 2!/2 auks., 
10) čiobras — visas augalas be šaknų, 
išdžiovinto 1 kg kaštuoja 16 — 25 sk., 
11) muilinė žolė—požeminiai stiebai ir 
šaknys —0,80—1auks., 12)paparčių pože- 
miniai stiebai — 40—50 sk.. 13) ajeras— 
požeminiai stiebai — 50 — 60 sk., 14) 
centurija — visas augalas —1'/;—2 auks., 
15) skalsės— juodi, dideli „grūdai“ rugių 
varpose —apie 2 auks, 16) driekna — 
milteliai —2 auks., 17) kerpės, auga pu- 
šynuose ant žemės— 15—20 sk., 18) pe- 
lūnas — ploni stiebeliai su lapai ir žie- 
dais—15—25 sk už 1 kg ir dar kitos 
kelios. Be to, dar auginamos, kaip vaist- 
žolės, šios: 1) juodoji garstyčia, kurios 
vidutinis derlius duoda apie 1500 — 
2000 kg grūdų iš 1 ha. 1 ką grūdų 
kaštuoja apie 0,6 —1 auks., 2) kmynas 
—apie 800—1200 kg iš 1 ha. 1 ką apie 
1 auks., 3) pipirmėtė—apie 1000 ką iš 
1 ha po 1—140 auks. už 1 kg., 4) rūta 
— 1000 kg iš 1 ha —1—1,30 auks. už 
kg., 5) ramunėliai — žiedai, 6) malva — 
šaknys, 7) oželis—valerijonas—šaknys. 

Renkant vaistžoles labai svarbu lai- 
ku surinkti ir tinkamai išdžiovinti. Vil- 
niaus universiteto formacijos skyriaus 
profesoriai dažnai rengia vaistžolių rin- 
kėjų ir džiavintojų kursus. Šiemet jų 
nebus. Reikėtų bent prisiskaityti iš tos 
srities knygučių. Lietuvių kalboje yra 
A. Grybausko knyga, o lenkų — Mari- 
janskio ir Kozlovskio. Gaunamos Vil- 
niuje. Supirkinėtojai galėtų siųsti į Var- 
šuvą, kur yra centralė. Viešai supirki- 
nėjant, reikia turėti patentą, kuris me- 
tams kaštuos kelioliką auksinų. 


Ats. Satrebronui. 1) Iš tokio 
trumpo gyvulio ligos aprašymo sunku 
pasakyti, kokia liga jis serga. Gali bū- 
ti, kad gyvulys serga šoninių smegenų 
skilvelių chroniška vandene. Jeigu taip, 
tai ji sunkiai pagydoma. Šerti gyvulį 
lengvu pašaru, žalia žole, šakniavaisiais, 
putra. Laikyti vėsiame tvarte. Jeigu 
pasveiks, tai gerai, bet pasveiksta tik- 
tai 15°/ sergančių ta liga gyvulių. Bet 
gali būti, kad gyvulys nesikelia dėl 
kaulų suminkštėjimo, osteomaliacijos. 

ia liga dažniausiai suserga pieningos 
karvės ir senos arba prieš pat veršiavi- 
mąsi. Taip gi gali ja susirgti karvės, 
šeriamos menku pašaru, kuris gauna- 
mas iš durpinių, pelkėtų pievų arba 
smėlynų. Sergąs gyvulys sunkiai gulasi 
ir keliasi, stovėdamas trypia kojomis. 
Gydant, pirmiausia reikia duoti geres- 
nis pašaras, kuriame yra daug fosforo: 
dobilai, gera, moraginė žolė, šakniavai- 
siai. | pašarą įdėti fosforo rūgšties kal- 
kių (pastewny fosforan wapnia) po 2—3 
valg. šaukštus kasdieną, o į ėdžias pri- 
dėti kreidos. Be to, į vandenį, kuriuo 
gyvulys girdomas, įdėti 1 valgomą 
šaukštą chloro vandenilio rūgšties 
(druskos rūgšties) — (kwas solny), 

2) Šimtmetinių kalendorių sunku 
gauti, nes jų dabar nieks nespausdina. 
Knygą apie žmonių gydymą namie ga- 
lima gauti lietuvių knygynuose Vilniuje. 
Neužilgo „Ūkininko“ skaitytojai susilauks 
naujos, pigios šios knygos laidos. 

